இரா. நாறும்பூநாதன்

இரா. நாறும்பூநாதன்  (R. Narumboonathan) என அறியப்படும் இராமகிருஷ்ணன் நாறும்பூநாதன் (27 ஆகத்து 1960 -16 மார்ச்சு 2025) ஒரு தமிழ்நாட்டு எழுத்தாளர் ஆவார். இவர் தமிழ்நாடு முற்போக்கு எழுத்தாளர்கள் சங்கத்தின் மாநிலத் துணைச்செயலாளராக செயலாற்றியவர்.https://theekkathir.in/News/tamilnadu/tuticorin/writer-narumpoonathan-passed-away-due-to-ill-health#google_vignette

இளமையும் பணியும்
தமிழ்நாட்டின் இன்றைய தூத்துக்குடி மாவட்டம் கழுகுமலையில் சண்முகத்தம்மாள் - தமிழாசிரியர் இராமகிருஷ்ணன் இணையரின் மகனாக 27 ஆகத்து 1960ஆம் நாளன்று பிறந்தார். கோவில்பட்டியில் பள்ளிக் கல்வியினை முடித்த இவர், கணிதத்தில் இளமறிவியல் பாடத்தினை சிவகாசி அய்ய நாடார் ஜானகியம்மாள் கல்லூரியிலும், முது அறிவியல் கணிதப் பாடத்தினை கோவில்பட்டி ஜி. வெங்கடசாமி நாயுடு கல்லூரியிலும் முடித்தார். இதன் பின்னர் பாரத ஸ்டேட் வங்கியில் 33 ஆண்டுகள் பணியாற்றி விருப்ப ஓய்வு பெற்றார்.

தமிழ்ப் பணி
நாறும்பூநாதன் தமிழ் இலக்கிய நாவல்கள், சிறுகதைகள், கட்டுரைகள், கவிதைகள் என எழுதியுள்ளார்.
 கனவில் உதிர்ந்த பூ (சிறுகதைகள்)
 ஜமீலாவை எனக்கு அறிமுகப்படுத்தியவன் (சிறுகதைகள்)
 கடன் எத்தனை வகைப்படும் (கட்டுரை)
 ஒரு தொழிற்சங்கப் போராளியின் டைரிக் குறிப்புகள் (கட்டுரை)
 வங்கி ஊழியர் டைரி (கட்டுரை)
 கண் முன்னே விரியும் கடல் (முகநூல் தொகுப்பு)
 யானை சொப்பனம் (முகநூல் தொகுப்பு)
 ஒரு பாடல் ஒரு கதை (திரைப்படப் பாடல்கள் குறித்தது)
 தட்டச்சு காலக் கனவுகள் (குறுநாவல்)
 திருநெல்வேலி (வரலாறு)
 நீர்-நிலம்-மனிதர்கள் (வரலாறு)

விருது
தமிழக அரசு நாறும்பூநாதனின் தமிழ்ப் பணியினைப் பாராட்டி 2022ஆம் ஆண்டிற்கான உ. வே. சா. விருதினை வழங்கியது. 

மறைவு
உடல் நலக்குறைவு காரணமாகச் சிகிச்சை பெற்றுவந்த நாறும்பூநாதன் 16 மார்ச்சு 2025 அன்று திருநெல்வேலி மாவட்டம் பாளையங்கோட்டை நகரில் தன் 65-ஆம் அகவையில் காலமானார்.

மேற்கோள்கள்

 வெளி இணைப்புகள் 
 நினைவில் உதிரா நாறும்பூ
 எழுத்தாளர் இரா. நாறும்பூநாதன் நினைவஞ்சலி கூடுகை (முழுநிகழ்ச்சி) - Kathir Live TV

பகுப்பு:1960 பிறப்புகள்
பகுப்பு:2025 இறப்புகள்
பகுப்பு:திருநெல்வேலி மாவட்ட எழுத்தாளர்கள்